Хайнрих Хайне
Где ли?

Превод от немски: Димитър Стоевски, —

chitanka.info

Где ли нявга странник морен

сън последен ще заспи?

Някъде под южни палми?

Тук под рейнските липи?

Може би пустиня знойна

моя труп ще прибере?

Или гол и неприветен

бряг на някое море?

Все едно. Над мене този

свод небесен ще блести,

същи кандила — ще греят

нощем ярките звезди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.